b'\n_START_ARTICLE_\nBitka za Monte Cassino\n_START_SECTION_\nBitka za Monte Cassino\n_START_PARAGRAPH_\nMed bitko za Monte Cassino (januar-maj 1944) je opatija sestavljala del 161 km (100 milj) dolge Gustavove \xc4\x8drte, ki je ozna\xc4\x8devala nem\xc5\xa1ko obrambno \xc4\x8drto, da bi zadr\xc5\xbeali napredovanje zaveznikov naprej v Italijo med Drugo svetovno vojno. Raztezala se je od tirenske do jadranske obale in samostan je bil ena klju\xc4\x8dnih utrdb z nadzorom nad avtocesto 6 ter zaporo poti proti Rimu. 15. februarja 1944 je bila opatija skoraj popolnoma uni\xc4\x8dena zaradi niza te\xc5\xbekih ameri\xc5\xa1kih letalskih bombnih napadov. Bombardiranje so za\xc4\x8deli zato, ker so dobivali od pehotnih enot veliko poro\xc4\x8dil, da Nemci zasedajo samostan; vsi bojevniki na terenu pa so imeli to za klju\xc4\x8dno opazovalno to\xc4\x8dko. _NEWLINE_ _NEWLINE_Vsekakor pa med bombardiranjem v samostanu ni bilo nobenega Nemca. Poznej\xc5\xa1a preiskava je nedvomno ugotovila, da je bilo v samostanu ubitih 230 Italijanskih civilov, ki so iskali zato\xc4\x8di\xc5\xa1\xc4\x8de v opatiji. _NEWLINE_ \xc5\xa0ele po bombardiranju so samostanske razvaline zasedli nem\xc5\xa1ki padalci (Fallschirmj\xc3\xa4ger, paratroopers) in jih branili, kajti ru\xc5\xa1evine so jim omogo\xc4\x8dale odli\xc4\x8dno obrambno zavetje. Krepko nad\xc5\xa1tevil\xc4\x8dni Nemci so obdr\xc5\xbeali polo\xc5\xbeaj vse do 17. maja 1944, ko so odbili \xc5\xa1tiri  glavne napade od novembra 1943 do maja 1944, ki so jih sestavljali vojaki iz Nove Zelandije, Britanske Indije in poljskega korpusa. Zavezni\xc5\xa1ke sile so presekale \xc4\x8drto med 11. In 17. majem. Poljski Podolijanski Uhlanski polk poljskega II. korpusa, ki mu je poveljeval general W\xc5\x82adys\xc5\x82aw Anders, je izobesil poljsko zastava nad ru\xc5\xa1evinami 18. maja 1944.   Pot do Rima je bila odprta. _NEWLINE_15. februarja 1944 so torej zavezni\xc5\xa1ke \xc4\x8dete, oziroma letalstvo ZDA \xe2\x80\x93 bombardirali samostan, ki so ga popolnoma uni\xc4\x8dili. Ob napadu v samostanu ni bilo voja\xc5\xa1tva - umrli pa so tam skriti civili. Nepo\xc5\xa1kodovana je ostala le kripta z Benediktovim grobom. Tod je divjala torej ena najhuj\xc5\xa1ih bitk med zavezniki in nacisti\xc4\x8dnimi osvajalci v Drugi svetovni vojni, v kateri je padlo mnogo vojakov na obeh straneh do maja 1944, ko so hrib zasedli zavezniki. Pretresljivo sliko tega \xc4\x8dasa nudi tudi spomenik 1111-im poljskim prostovoljcem, ki so - med mnogimi drugimi - tukaj pustili svoja mlada \xc5\xbeivljenja._NEWLINE_Bombe so 1944 uni\xc4\x8dile ve\xc4\x8dino umetni\xc5\xa1kih zbirk, med drugim tudi dragocene Beuronske freske v kripti. Veliko dragocenih rokopisnih kodeksov so pravo\xc4\x8dasno re\xc5\xa1ili. Samostan in cerkev so benediktinci z velikimi napori obnovili; posvetil ga je 1964 Pavel VI.._NEWLINE_Med obnavljanjem je samostanska knji\xc5\xbenica gostovala v \xc2\xbbPape\xc5\xa1ki opatiji svetega Hieronima v mestu Rimu\xc2\xab'